CELEX: 32021R0645
Language: hr
Date: 2021-04-15 00:00:00
Title: Provedbena uredba Komisije (EU) 2021/645 оd 15. travnja 2021. o izmjeni Priloga I. Uredbi (EU) br. 605/2010 u pogledu popisa trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju (Tekst značajan za EGP)

20.4.2021   
               
               
                  HR
               
               
                  Službeni list Europske unije
               
               
                  L 133/29
               
            
         PROVEDBENA UREDBA KOMISIJE (EU) 2021/645
         оd 15. travnja 2021.
         o izmjeni Priloga I. Uredbi (EU) br. 605/2010 u pogledu popisa trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. stavke 1. i 4. i članak 9. stavak 4.,
         budući da:
         
                     (1)
                  
                  
                     Uredbom Komisije (EU) br. 605/2010 (2) utvrđuju se uvjeti javnog zdravlja i zdravlja životinja te uvjeti certificiranja za unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Uniju te popis trećih zemalja iz kojih je unošenje takvih pošiljki u Uniju odobreno.
                  
               
                     (2)
                  
                  
                     U Prilogu I. toj uredbi utvrđuje se popis trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Uniju te navode vrste obrade koja se zahtijeva za te proizvode.
                  
               
                     (3)
                  
                  
                     Postupak radi odobravanja izvoza mlijeka i mliječnih proizvoda iz Moldove u Uniju u tijeku je i bit će dovršen na vrijeme. Dok se čeka dovršetak tog postupka, Moldova je podnijela zahtjev za odobrenje provoza kroz Unije razih sladoleda, koji se smatraju mješovitim proizvodima koji nisu trajni a sadržavaju mliječne proizvode. Kako bi mogla dobiti to odobrenje, Moldova je podnijela zahtjev za uvrštenje u stupac C u Prilogu I. Uredbi (EU) br. 605/2010 kao treća zemlja čije sirovo mlijeko i mliječni proizvodi se podvrgavaju postupku obrade koji je propisan tom uredbom (obrada „C”) u cilju smanjivanja rizika od širenja slinavke i šapa putem mliječnih proizvoda.
                  
               
                     (4)
                  
                  
                     S obzirom na jamstva o pravilnoj primjeni postupka obrade „C” na mliječne proizvode sadržane u mješovitim proizvodima dana od strane nadležnih tijela Moldove, primjereno je uvrstiti Moldovu u stupac „C” u Prilogu I. Uredbi (EU) br. 605/2010.
                  
               
                     (5)
                  
                  
                     Dodavanjem u stupac „C” u Prilogu I. ne bi se smjele dovesti u pitanje obveze na temelju drugih odredbi zakonodavstva Unije koje se odnose na uvoz u Uniju i stavljanje na njezino tržište proizvoda životinjskog podrijetla, osobito one koje se odnose na popis objekata u skladu s člankom 5. Delegirane uredbe Komisije (EU) 2019/625 (3).
                  
               
                     (6)
                  
                  
                     Uredbu (EU) br. 605/2010 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            U tablici u Prilogu I. Uredbi (EU) br. 605/2010 nakon unosa „MA–Maroko” umeće se sljedeći unos:
            
               
                           „MD
                        
                        
                           Moldova
                        
                        
                           0
                        
                        
                           0
                        
                        
                           +”
                        
                     
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 18, 23.1.2003., str. 11.
         
         
            (2)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Europsku uniju (SL L 175, 10.7.2010., str. 1.).
         
            (3)  Delegirana uredba Komisije (EU) 2019/625 od 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).